WOORDE WAT WEEG: Rainer Maria Rilke - Duino-Elegieë. (Vertaal deur H.J. Pieterse) (2007)
Rainer Maria Rilke - Duino-Elegieë. (Vertaal deur H.J. Pieterse) (2007)
Rilke se breidwilligheid om moeilike vrae te beantwoord, word vermeld. Die relasie met Lou Andreas-Salomé,wat hom terloops teen psigoanalise gewaarsku het, word kortliks betrek. Pieterse wys daarop dat hierdie gedigte waarskynlik gelees kan word as selfterapie.
Die kanttekinge getuig van deeglike besinning deur die Afrikaanse digter en navorser. Hy maak ons opnuut attent op die invloed van Rilke op Wilma Stockenström en ja, selfs op Breytenbach. (Natuurlik kan die effek van Rilke se poësie ondersoek word op Pieterse oeuvre.)
Dit is 'n uiters belangrike vertaling en vir die ernstige leser van die digkuns 'n absolute moet. Wie sou kan sien vir 'n vertaling van Baudelaire? Ons het immers herdigtings van Rimbaud en Verlaine en toespelings in Breytenbach se poësie. Wat van Stefan George? Of Mallarmé?
Labels: 2007, Die Volksblad, Duino-Elegieë, H.J. Pieterse, Protea Boekehuis, Rainer Maria Rilke, Vertaling